cyanic-selkie/wikianc huggingface dataset:
বিষ্ণুপুর বিধানসভা কেন্দ্র, দক্ষিণ চব্বিশ পরগনা জেলা
১৯৭৭-২০০৬ বিষ্ণুপুর পশ্চিম
২০০৬ সালে রাজ্য বিধানসভা নির্বাচনে, সিপিআই (এম) এর রথীন সরকার তৃণমূল কংগ্রেসের মদন মিত্রকে পরাজিত করেন। তৃণমূল কংগ্রেসের সুব্রত বক্সী ২০০১ সালে সিপিআই (এম) এর রথীন সরকারকে পরাজিত করেন। সিপিআই (এম) এর শঙ্কর সরন নস্কর ১৯৯৬ সালে কংগ্রেসের অরুণা ঘোষদস্তিদারকে পরাজিত করেন। সিপিআই (এম) এর কাশীনাথ আদক ১৯৯১ সালে কংগ্রেসের অরুণা ঘোষদস্তিদারকে পরাজিত এবং ১৯৮৭ সালে কংগ্রেসের সৈইক মকবুল হককে পরাজিত করেন। সিপিআই (এম) এর প্রভাশ চন্দ্র রায় ১৯৮২ সালে কংগ্রেসের নিরঞ্জন ঘোষকে এবং ১৯৭৭ সালে কংগ্রেসের মক হক সৈইক কে  পরাজিত করেন।
১৯৬২-১৯৭২ বিষ্ণুপুর পূর্ব
কংগ্রেসের রামকৃষ্ণ বর ১৯৭২ এবং ১৯৭১ সালে জয়ী হন। সিপিআই (এম) এর সুন্দর কুমার নস্কর ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের শান্তিলতা মণ্ডল জয়ী হন।
১৯৬২-১৯৭২ বিষ্ণুপুর পশ্চিম
সিপিআই (এম) এর প্রভাশ চন্দ্র রায় ১৯৭২, ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের যুগল চরণ সাঁত্রা জয়ী হন।
১৯৫১-১৯৫৭ বিষ্ণুপুর
১৯৫৭ সালে বিষ্ণুপুর কেন্দ্র থেকে সিপিআইয়ের প্রভাশ চন্দ্র রায় এবং সিপিআই এর রবীন্দ্রনাথ রায় যৌথভাবে জয়ী হন। স্বাধীন ভারতের প্রথম নির্বাচনে ১৯৫১ সালে, বিষ্ণুপুর কেন্দ্র থেকে কংগ্রেসের বসন্ত কুমার মাল এবং সিপিআইয়ের প্রভাশ চন্দ্র রায় যৌথভাবে জয়ী হন।
অতিভার-উত্তোলক উৎক্ষেপক যান
একটি সুপার হেভি-লিফ্ট লঞ্চ ভেহিকেল মার্কিন যুক্তরাষ্ট্রের (নাসা) শ্রেণীবিভাগ অনুযায়ী ৫০ মেট্রিক টনের (১,১০,০০০ পাউন্ড) চেয়ে বেশি বা রুশ শ্রেণীবিভাগ অনুযায়ী ১০০ মেট্রিক টনের (২,২০,০০০ পাউন্ড) বেশি ভার পৃথিবীর নিম্ন কক্ষপথে অউছে পৌঁছে দিতে সক্ষম। এটি  কক্ষপথে ভার পৌঁছে দেওয়ার ভিত্তিতে সবচেয়ে সক্ষম উৎক্ষেপক যানের শ্রেণীবিভাগ, যা ভারী-উত্তোলন উৎক্ষেপন যানের শ্রেণীবিভাগের পদানুবর্তী। মানবাহী চন্দ্র ও আন্তঃগ্রহের অভিযানগুলি প্রায়শই এই লঞ্চ যানের পেলোড ক্ষমতার মধ্যেই তৈরি করা হয়।
১৯৬০-এর দশকে অনেক প্রাথমিক সুপার হেভি-লিফ্ট লঞ্চ ভেহিক্যালের ধারণা তৈরি করা হয়েছিল, যেমন সি ড্রাগন। মহাকাশ প্রতিযোগিতার সময়, মার্কিন যুক্তরাষ্ট্র ও সোভিয়েত ইউনিয়ন দ্বারা শনি ৫ ও এন১ নির্মিত হয়েছিল। স্যাটার্ন ৫-এর সফল অ্যাপোলো কর্মসূচি ও এন১-এর ব্যর্থতার পর, সোভিয়েতদের এনার্জিয়া ১৯৮০-এর দশকে একবার বুরান মহাকাশযান সহ দুবার উৎক্ষেপিত হয়েছিল। পরের দুই দশকে আবার একাধিক ধারণা তৈরি করা হয়েছিল, বিশেষ করে শাটল থেকে প্রাপ্ত যানবাহন ও রুশ-এম, কিন্তু কোনোটিই নির্মিত হয়নি। সুপার হেভি-লিফ্ট লঞ্চ যানগুলি আবারও ২০১০-এর দশকে আগ্রহ পেয়েছিল, যার ফলে ফ্যালকন হেভি উৎক্ষেপিত হয় এবং স্পেস লঞ্চ সিস্টেম, স্টারশিপ, লং মার্চ ও ইয়েনিসেই রকেটের বিকাশ ঘটে।
বিজয়নগর থানা
প্রশাসনিক এলাকাসমূহ
বিজয়নগর উপজেলার ১০টি ইউনিয়নের প্রশাসনিক কার্যক্রম বিজয়নগর থানার আওতাধীন।
খুজাইমা ইবনে সাবিত
খুজাইমা ইবনে সাবিত জুওয়াশ শাহদাতায়িন আনসারী ( خزيمة بن ثابت ذو الشهادتين الأنصاري   ; মৃত্যুঃ জুলাই ৬৫৭) ইসলামের নবী মুহাম্মদ সা এর অন্যতম সাহাবী ছিলেন।
৬১০-৬৩২: মুহাম্মদের যুগ
তিনি ছিলেন আনসার এবং যাদের পক্ষে খুমের পুকুরের হাদিস বর্ণিত হয়েছিল তিনি তাদের মধ্যে একজন।
৬৩২-৬৩৪: আবু বকর এর যুগ
তিনি তাদের মধ্যে ছিলেন যারা প্রথমে আবু বকরকে আনুগত্য করতে অস্বীকার করেছিলেন ।
৬৪৪-৬৫৬: উসমানের যুগ
উসমান ইবনে আফফান সাহাবাকে কুরআন সংগ্রহ করার জন্য বলেছিলেন যাতে তারা এটিকে একটি সরকারী গ্রন্থ হিসেবে সংকলন করতে পারে। তখন পর্যন্ত, কুরআন সাহাবাগণ মুখস্থ করে রাখতেন এবং বিভিন্ন উপকরণে লেখা ছিল। হাফসার কাছে একটি সম্পূর্ণ অনুলিপি পাওয়া গেল যা প্রথম খলিফা আবু বকর খিলাফত চলাকালীন প্রস্তুত করা হয়েছিল।
ইতকানে আল-সুয়ুতি নবী মুহাম্মাদের ওহী লেখার জন্য প্রয়োজনীয় সাক্ষীর সংখ্যা নিয়ে আলোচনা করেছিলেন।
৬৫৬-৬৬১: আলীর যুগ
উটের যুদ্ধের সময় ('৬৫৬) আলির কমান্ডে তিনি ছিলেন একজন জেনারেল হিসেবে তিনি ১০০০ আনসার অশ্বারোহীর নেতৃত্ব দিয়েছিলেন।
তিনি সিফিনের যুদ্ধে (৬৫৭) আলির পক্ষে যুদ্ধ করে মারা যান।
ব্রাসেল্‌স
থাম্ব|বৃহত্তর ব্রাসেলস এলাকার স্যাটেলাইট ছবি ব্রাসেলস (Bruxelles, ; Brussel, ) উত্তর-পশ্চিম ইউরোপের রাষ্ট্র বেলজিয়াম রাজ্যের রাজধানী ও বৃহত্তম নগরী। এটি বেলজিয়ামের কেন্দ্রভাগে, উত্তর সাগর থেকে ১০০ কিলোমিটার দূরে, শেল্ডে নদীর একটি ক্ষুদ্র উপনদী সেনে নদীর উর্বর উপত্যকায় অবস্থিত। সমুদ্রের কাছে অবস্থিত হওয়ার কারণে নগরীর জলবায়ু মৃদু; শীতকালে সাধারণত শূন্যের নিচে তাপমাত্রা নামে না, অন্যদিকে গ্রীষ্মকালীন তাপমাত্রা কদাচিৎ ২৫ ডিগ্রি সেলসিয়াসের উপরে ওঠে। ব্রাসেলস ও তার আশেপাশের শহরগুলি মিলে বেলজিয়ামের বৃহত্তম মহানগর এলাকাটি গঠন করেছে, এবং একে ব্রাসেলস রাজধানী অঞ্চলের মর্যাদা দেওয়া হয়েছে। ১৯৯৩ সালে ওলন্দাজভাষী ফ্লান্ডার্স অঞ্চল এবং ফরাসিভাষী ওয়ালোনি অঞ্চলের পাশাপাশি ব্রাসেলস রাজধানী অঞ্চলকে বেলজিয়াম গঠনকারী তিনটি স্বশাসিত যুক্তরাষ্ট্রীয় অঞ্চলের একটি হিসেবে মর্যাদা দেওয়া হয়। ব্রাসেলস নগরীতে দুইটি দাপ্তরিক ভাষা প্রচলিত – ফরাসি ও ওলন্দাজ। তবে শহরের সিংহভাগ লোক ফরাসি ভাষায় কথা বলে। উত্তর ইউরোপের মধ্যভাগে অবস্থিত ব্রাসেলস নগরী ইউরোপীয় ও আন্তর্জাতিক পর্যায়েও গুরুত্বপূর্ণ, কেননা এখানে ইউরোপীয় ঐক্য (ইউরোপীয় ইউনিয়ন) এবং উত্তর আমেরিকা চুক্তি সংস্থা (নেটো) --- উভয় সংস্থার প্রধান কার্যালয় অবস্থিত।
ব্রাসেলস নগরীটি বৃক্ষশোভিত রাজপথ, চমৎকার সব নগর-উদ্যান, জমকালো স্মৃতিসৌধ ও সৌন্দর্যমণ্ডিত ভবনে পরিপূর্ণ। ব্রাসেলসের সাঁ-মিশেল ও গ্যুদ্যুল গির্জাটি ১৩শ শতকে গোথিক স্থাপত্য ঘরানায় নির্মাণ করা হয়; এটি রঞ্জিত কাচের জানালাগুলির জন্য বিখ্যাত। অন্যান্য গুরুত্বপূর্ণ যাজকীয় ভবনগুলির মধ্যে নোত্র দাম দ্যু ফিনিস্তের এবং সাঁ-জাক স্যুর কুদঁবের-এর নাম উল্লেখযোগ্য। ধর্মসংশ্লিষ্ট নয়, এমন উল্লেখযোগ্য ভবনগুলির মধ্যে আছে ওতেল দ্য ভিল (নগর ভবন), যেটি ১৫শ শতকে গোথিক স্থাপত্যশৈলীতে নির্মিত হয়; রাজকীয় প্রাসাদ; ১৮শ শতকে নির্মিত পালে দ্য লা নাসিওঁ; ১৯শ শতকে নির্মিত পালে দ্য লা জ্যুস্তিস; এবং বুর্স বা শেয়ার বাজার। উপরের বেশ কিছু ভবন গ্রঁ-প্লাস চত্ত্বর নামক উন্মুক্ত স্থানটিকে ঘিরে দাঁড়িয়ে আছে।
এখানকার উচ্চশিক্ষা প্রতিষ্ঠানগুলির মধ্যে আছে ব্রাসেলসের উন্মুক্ত বিশ্ববিদ্যালয় (Vrije Universiteit Brussel; ১৮৩৪ সালে প্রতিষ্ঠিত), যেটি ১৯৭০ সাল থেকে দুইটি পৃথক বিশ্ববিদ্যালয়ে পরিণত হয়েছে --- একটি ফরাসিভাষী (Université Libre de Bruxelles) ও অপরটি আদি ওলন্দাজভাষী বিদ্যালয়। এছাড়া এখানে একটি ক্যাথলিক বিশ্ববিদ্যালয়সহ, একল রোয়াইয়াল মিলিতের (১৮৩৪) নামক সামরিক শিক্ষা প্রতিষ্ঠান এবং বহু বিশেষায়িত গবেষণা প্রতিষ্ঠান যেমন কলা, চারুকলা ও চিকিৎসাবিজ্ঞান অ্যাকাডেমি রয়েছে। সাংস্কৃতিক প্রতিষ্ঠানগুলির মধ্যে আছে রাজকীয় গ্রন্থাগার এবং রাজকীয় চারুকলা জাদুঘর। রাজকীয় চারুকলা জাদুঘরে বিখ্যাত পুরাতন ফ্লেমীয় ও ওলন্দাজ ওস্তাদ চিত্রকরদের চিত্রকর্মের উৎকৃষ্ট সংগ্রহ ছাড়াও আধুনিক শিল্পকলার নিদর্শনও রয়েছে। বেশ ও লেসফিতার জাদুঘরে বেলজিয়ামের ঐতিহ্যবাহী লেসফিতা প্রস্তুতকরণ শিল্পকে উদ্‌যাপন করা হয়েছে। বেলিজীয় কমিক স্ট্রিপ শিল্পকলা কেন্দ্র একটি ব্যতিক্রমী জাদুঘর।
ব্রাসেলস নগরীর নাম সম্ভবত ওলন্দাজ ভাষার শব্দ ব্রুকসেলে (Broekzelle) থেকে এসেছে, যার অর্থ “জলাভূমির গ্রাম”। ঐতিহ্য অনুযায়ী খ্রিস্টীয় ৬ষ্ঠ শতকের দিকে সেনে নদীর উপরে অবস্থিত একটি দ্বীপে স্থাপিত দুর্গকে ঘিরে নদী-পারস্থ জলাভূমিতে কিছু গাল্লীয়-রোমান বসতি গড়ে ওঠে ও সেখান থেকে এই লোকালয়টির বিকাশ ঘটে। ১২শ শতক নাগাদ লোকালয়টির নিজস্ব বুরূজ ছিল এবং আত্মরক্ষামূলক মজবুত প্রবেশদ্বার ছিল। সেসময় এটি ব্রাবান্টের ডিউকদের অধীনে চলে আসে এবং এখানে ব্যবসা-বাণিজ্য ও হস্তশিল্পের প্রসার হয়, বিশেষ করে একটি স্থানীয় বস্ত্রশিল্প ও বাণিজ্য হিসেবে ব্রাসেলস গুরুত্বপূর্ণ হয়ে ওঠে। ১৩১২ ও ১৩৫৬ সালে ব্রাবান্টের ডিউকদের চার্টারগুলি কার্যকর হলে ব্রাসেলসের বাণিজ্য ও শিল্পখাত অনেক সুবিধা ভোগ করে। ঐ নথিগুলিতে কর আরোপ করার উপরে কঠোর সীমা বেঁধে দেওয়া হয় এবং প্রশাসনে জনগণের মতকে গুরুত্ব প্রদান করা হয়। ১৩৫৭ থেকে ১৩৭৯ সালের মধ্যে শহরকে ঘিরে বড় বড় নগরপ্রাচীর নির্মাণ করা হয়। ১৩৮৩ সালে লিউভেন নগরীর পরিবর্তে ব্রাসেলসকে ব্রাবান্ট ডিউকরাজ্যের রাজধানী বানানো হয়। এরপর প্রায় চারশত বছর ধরে ব্রাসেলস ব্রাবান্ট প্রশাসনের কেন্দ্র হিসেবে বজায় ছিল। ১৫শ শতকে ব্রাসেলস শিল্পকলা ও সংস্কৃতির আঞ্চলিক কেন্দ্র হিসেবে পরিচিতি লাভ করে। ১৪৩০ সালে ব্রাবান্ট অঞ্চলটি বুর্গোইন ডিউকরাজ্যের অংশে পরিণত হয়। বুরগোইনের শাসকদের সময় ব্রাসেলস নিচু দেশসমূহের (বর্তমান বেলজিয়াম, নেদারল্যান্ডস ও লুক্সেমবুর্গ) একটি গুরুত্বপূর্ণ নগরীতে পরিণত হয়। এর পরে এটি ১৪৭৭ সালে অস্ট্রীয় হাবসবুর্গ রাজাদের অধীনস্থ অঞ্চলে পরিণত হয়।  ১৫৩০ সালে ব্রাসেলসকে হাবসবুর্গদের শাসনাধীন স্পেনীয় নেদারল্যান্ডস রাজ্যের রাজধানী হিসেবে নির্বাচিত করা হয়। ১৬শ ও ১৭শ শতক জুড়ে ব্রাসেলসের এই মর্যাদা বজায় ছিল।
১৬শ শতকের মাঝামাঝি সময়ে ব্রাসেলস-সহ নেদারল্যান্ডসের অন্যান্য নগরীতে খ্রিস্টধর্মের প্রতিবাদী মণ্ডলীর মতবাদের প্রচুর অনুসারী হয়। এসময় হাবসবুর্গ রাজপরিবারের স্পেনীয় শাখাটি ব্রাসেলসকে নিয়ন্ত্রণ করত। ধর্মীয় দ্বন্দ্ব-সংঘাত শেষ পর্যন্ত রাজার বিরুদ্ধে বিপ্লবে রূপ নেয়। ১৫৬৭ সালে স্পেনের সামরিক শাসক ফের্নান্দো আলভারেস দে তোলেদো-কে (আলবা-র তৃতীয় ডিউক) বিপ্লবী আন্দোলন পিষ্ট করার জন্য নেদারল্যান্ডসে পাঠানো হয়। তিনি ব্রাসেলসে তাঁর প্রধান কার্যালয় স্থাপন করেন। এরপরে যে ভয়াবহ স্বৈরশাসন শুরু হয়, তাতে ব্রাসেলসে অবস্থিত বহু ফ্লেমীয় দেশপ্রেমিককে হত্যা করা হয়, যাদের মধ্যে এগমন্টের কাউন্ট লামোরাল, হোর্নের কাউন্ট ফিলিপ দ্য মোঁমোরঁসি উল্লেখ্য। ১৫৭৬ সাল পর্যন্ত ব্রাসেলস স্পেনের নিয়ন্ত্রণে ছিল। ১৫৭৮ থেকে ১৫৮৫ সাল পর্যন্ত কালভাঁবাদী প্রতিবাদী মণ্ডলীর খ্রিস্টানরা ব্রাসেলসের নিয়ন্ত্রণ পেয়েছিল। এরপর নগরীটি ওলন্দাজ নেদারল্যান্ডসের সাথে যোগদান করে। ১৫৮৫ সালে স্পেনীয় সেনাবাহিনী ইতালীয় জেনারেল আলেস্সান্দ্রো ফারনেসে-র নেতৃত্বে ব্রাসেলস নগরীটিকে পুনরায় হস্তগত করে এবং সেটিকে হাবসবুর্গ রাজ্যে ফেরত নিয়ে আসে। ১৬৯৫ সালে স্পেনীয় নেদারল্যান্ডসে ফ্রান্সের আক্রমণের সময় ফরাসিরা ব্রাসেলসের উপরে ভারী বোমাবর্ষণ করে। ১৭১৩ সালের পর থেকে হাবসবুর্গ রাজবংশের অস্ট্রীয় শাখাটি ব্রাসেলসের নিয়ন্ত্রণ হাতে নেয় এবং এটিকে অস্ট্রীয় দক্ষিণ নেদারল্যান্ডসের রাজধানী বানানো হয়।  তবে ১৭৪৬ থেকে ১৭৪৮ সাল পর্যন্ত ফরাসি সেনারা শহরটি সাময়িকভাবে দখল করতে সক্ষম হয়েছিল। শেষ পর্যন্ত ১৭৯২ সালে ফরাসি বিপ্লবের সময় ফ্রান্সের সেনাবাহিনী  অস্ট্রীয়দেরকে ব্রাসেলস থেকে সম্পূর্ণ হটিয়ে দেয় এবং ১৮১৫ সালে নেপোলিয়নের যুদ্ধসমূহের অবসানের আগ পর্যন্ত এটি ফরাসিদের নিয়ন্ত্রণে ছিল। ঐ বছর নেপোলিয়ন ব্রাসেলস থেকে সামান্য দক্ষিণে ওয়াটারলু নামক স্থানে শেষবারের মতো পরাজয় বরণ করেন। বেলজিয়াম নেদারল্যান্ডস রাজ্যের সাথে সংযুক্ত হয় এবং ১৮১৫ সালের ভিয়েনা চুক্তির শর্ত অনুযায়ী ব্রাসেলস নগরীকে দা হেগের পাশাপাশি নেদারল্যান্ডস রাজ্যের একটি রাজধানীর মর্যাদা দেওয়া হয়। কিন্তু ১৮৩০ সালে এটি ওলন্দাজ শাসনবিরোধী বেলজীয় স্বাধীনতা বিপ্লবের কেন্দ্রে রূপ নেয়। ১৮৩১ সালে নেদারল্যান্ডস রাজ্যটি পরবর্তীতে ভেঙে আধুনিক বেলজিয়াম ও নেদারল্যান্ডস রাজ্যে পরিণত হয়।  নতুন বেলজিয়াম রাজ্য প্রতিষ্ঠিত হলে ব্রাসেলসকে এর রাজধানী বানানো হয়। ১ম বিশ্বযুদ্ধের সময়ে জার্মানরা ১৯১৪ সালের আগস্ট থেকে ১৯১৮ সালের নভেম্বর মাস পর্যন্ত ব্রাসেলস নিয়ন্ত্রণে রেখেছিল। দ্বিতীয় বিশ্বযুদ্ধের সময় জার্মানরা আবারও নগরীটি দখল করে রাখে, এবার ১৯৪০ সালের মে মাস থেকে ১৯৪৪ সালের সেপ্টেম্বর মাস পর্যন্ত। ১৯৪৪ সালে ব্রিটিশরা বেলজীয় প্রতিরোধ বাহিনীর সাথে একত্রে নাৎসিদেরকে বিতাড়িত করে। ১৯৫৮ সালে নগরীটি সফলভাবে বিশ্বমেলার আয়োজন করে। ১৯৭০ থেকে ১৯৯৩ সাল পর্যন্ত বেলজিয়ামের সাংবিধানিক কাঠামোতে ধারাবাহিকভাবে কিছু পরিবর্তন সাধন করা হয়, যাতে বেলজিয়াম সরকারকে একট যুক্তরাষ্ট্রীয় কেন্দ্রীয় সরকারের কাঠামো প্রধান করা হয় এবং দ্বিভাষী ব্রাসেলস-সহ আরও দুইটি প্রশাসনিক অঞ্চলকে অধিকতর ক্ষমতা প্রদান করা হয়।
বলাঙ্গির জেলা
বলাঙ্গির জেলা(ବଲାଙ୍ଗୀର ଜିଲ୍ଲା) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিষ্টাব্দে) সম্বলপুর জেলা থেকে নতুন জেলাটি গঠিত হয়৷ পরে জেলাটির পশ্চিমাংশ নিয়ে ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিষ্টাব্দে) নতুন বলাঙ্গির জেলাটি গঠন করা হয়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর বলাঙ্গির শহরে অবস্থিত এবং বলাঙ্গির মহকুমা, পাটনাগড় মহকুমা ও টিটিলাগড় মহকুমা নিয়ে গঠিত৷
নামকরণ
ওড়িশার সম্বলপুর রাজ্যের ১৯তম নৃপতি ছিলেন বলরাম দেও, যিনি বলাঙ্গির নগরের পত্তন ঘটান৷ প্রাথমিকভাবে জায়গাটির নাম শাসকের নাম অনুযায়ী বলরামগড় হলেও পরে তা লোকমুখে বলাঙ্গিরে পরিণত হয়েছে৷
অবস্থান
জেলাটির উত্তরে ওড়িশা রাজ্যের বারগড় জেলা৷ জেলাটির উত্তর পূর্বে(ঈশান) ওড়িশা রাজ্যের সোনপুর জেলা৷ জেলাটির পূর্বে ওড়িশা রাজ্যের সোনপুর জেলা৷ জেলাটির দক্ষিণ পূর্বে(অগ্নি) ওড়িশা রাজ্যের বৌধ জেলা ও ওড়িশা রাজ্যের কন্ধমাল জেলা৷ জেলাটির দক্ষিণে ওড়িশা রাজ্যের কালাহান্ডি জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের নূয়াপড়া জেলা৷ জেলাটির পশ্চিমে ওড়িশা রাজ্যের নূয়াপড়া জেলা৷ জেলাটির উত্তর পশ্চিমে(বায়ু) ওড়িশা রাজ্যের বারগড় জেলা৷
জেলাটির আয়তন ৬৫৭৫ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৪.২২%৷
ভাষা
বলাঙ্গির জেলাটিতে বসবাসকারী সিংহভাগ লোক সম্বলপুরি/কোশলি ভাষাতে সাবলীল৷
জনসংখ্যার উপাত্ত
মোট জনসংখ্যা ১৩৩৭১৯৪(২০০১ জনগণনা) ও ১৬৪৮৯৯৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১০ম৷ ওড়িশা রাজ্যের ৩.৯৩% লোক বলাঙ্গির জেলাতে বাস করেন৷ জেলার জনঘনত্ব ২০০১ সালে ২০৩ ছিলো এবং ২০১১ সালে তা বৃদ্ধি পেয়ে ২৫১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৩.৩২%, যা ১৯৯১-২০১১ সালের ৮.৬৩% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৮৭(সমগ্র) এবং শিশু(০-৬ বৎ) লিঙ্গানুপাত ৯৫৫৷
শিক্ষা
জেলাটির স্বাক্ষরতা হার ৫৫.৭০%(২০০১) তথা ৬৪.৭২%(২০১১)৷ পুরুষ স্বাক্ষরতার হার ৭১.৬৭%(২০০১) তথা ৭৫.৮৫%(২০১১)৷ নারী স্বাক্ষরতার হার ৩৯.৫১%(২০০১) তথা ৫৩.৫০% (২০১১)৷ জেলাটিতে শিশুর অনুপাত সমগ্র জনসংখ্যার ১৩.১২%৷
দেন-এন নি শিসু
দেন-এন নি শিসু (田園に死す) ১৯৭৪ সালের জাপানি নাটকীয় চলচ্চিত্র। চলচ্চিত্রটি পরিচালনা করেন সুজি তেরায়ামা। সিনেমাটি ১৯৭৫ সালের কান চলচ্চিত্র উৎসবে সাফল্যের সাথে পদার্পণ করে।
বরানগর মঠ
রামকৃষ্ণ মঠ, বরানগর বা বরানগর মঠ হল রামকৃষ্ণ সংঘের প্রথম মঠ। রামকৃষ্ণ পরমহংসের দেহত্যাগের পর গৃহী ভক্তেরা তার সন্ন্যাসী শিষ্যদের জন্য অর্থসাহায্য বন্ধ করে দেন। সেই অবস্থায় স্বামী বিবেকানন্দ (সেই সময় নরেন্দ্রনাথ দত্ত নামে পরিচিত) ও অন্যান্য সন্ন্যাসী শিষ্যেরা বরানগরে একটি পোড়ো বাড়িতে তাঁদের নতুন মঠ স্থাপন করেন। ১৮৯৭ সালে বাড়িটি সম্পূর্ণ ভেঙে পড়ে। ১৯৭৩ সালে সেই স্থানটি সংরক্ষণের জন্য বরানগর মঠ সংরক্ষণ সমিতি গঠিত হয়। ২০০১ সালে সেখানকার যাবতীয় সম্পত্তি বেলুড় মঠ কর্তৃপক্ষের হস্তে অর্পিত হয়। এর কিছুকাল পরেই এটিকে মঠের অন্যতম প্রাতিষ্ঠানিক শাখাকেন্দ্র বলে ঘোষণা করা হয়। এই স্থানের সংরক্ষণ ও উন্নয়নের কাজ এখনও চলছে।
১৮৮৬ সালের সেপ্টেম্বরে মঠ প্রতিষ্ঠা
১৮৮৬ সালের ১৬ অগস্ট রামকৃষ্ণ পরমহংস দেহত্যাগ করেন। এরপরে তার গৃহী ভক্ত ও অনুরাগীরা তার সন্ন্যাসী শিষ্যদের জন্য অর্থপ্রদান করা বন্ধ করে দেন। তার অনেক ভক্ত বাড়ি ফিরে গিয়ে গৃহস্থের জীবন যাপন করবেন বলে ঠিক করেন। তরুণ নরেন্দ্রনাথ দত্তের নেতৃত্বে রামকৃষ্ণ পরমহংসের সন্ন্যাসী শিষ্যগণ তখন একটি নতুন আশ্রয় অনুসন্ধানের প্রয়োজনীয়তা অনুভব করেন। তারা বরানগরের একটি পোড়ো বাড়িতে তাঁদের নতুন মঠ স্থাপনের সিদ্ধান্ত গ্রহণ করেন। বাড়িটি ছিল অধুনা উত্তর চব্বিশ পরগনা জেলার টাকির জমিদার পরিবারের সম্পত্তি।
সন্ন্যাস গ্রহণ
১৮৮৭ সালের জানুয়ারি মাসে বরানগর মঠেই নরেন্দ্রনাথ দত্ত ও রামকৃষ্ণ পরমহংসের আটজন অপর শিষ্য আনুষ্ঠানিকভাবে সন্ন্যাস ব্রত গ্রহণ করেন।
১৮৯৭ সালে ধ্বংসপ্রাপ্তি
১৮৯৭ সালে বরানগর মঠের জরাজীর্ণ ভবনটি ধূলিসাৎ হয়ে যায়। সেই সময় বাড়িটি পুনর্গঠনের কোনও উদ্যোগই নেওয়া হয়নি। উল্লেখ্য, সেই বছরই স্বামী বিবেকানন্দ পাশ্চাত্য ভ্রমণ শেষ করে ভারতে প্রত্যাবর্তন করেছিলেন।
বরানগর মঠ সংরক্ষণ সমিতি গঠন (১৯৭৩)
১৯৭৩ সালের ২৫ জানুয়ারি রামকৃষ্ণ সংঘের সন্ন্যাসী স্বামী রামানন্দের তত্ত্বাবধান ও পরিচালনায় বরানয়রের স্থানীয় বাসিন্দারা "বরানগর মঠ সংরক্ষণ সমিতি" গঠন করেন। এই সমিতির উদ্দেশ্য ছিল যে স্থানটিতে বরানগর মঠ অবস্থিত ছিল সেই জায়গাটি সংরক্ষণ এবং মঠটির পুনঃপ্রতিষ্ঠার প্রচেষ্টা। কালক্রমে অনেক বাড়ি, দোকান ও বস্তি গড়ে উঠেছিল সেই জায়গাটিতে। পুরনো বরানগর মঠ যেখানে ছিল সেখানকার বাগানের একটি অংশ দখল করতে সক্ষম হয় সমিতি। সেখানে সমিতির পক্ষ থেকে দাতব্য হোমিওপ্যাথি চিকিৎসাকেন্দ্র, নিকটবর্তী বস্তির দরিদ্র ছাত্রছাত্রীদের জন্য বিনামূল্যে কোচিং সেন্টার (স্বামী বিবেকানন্দ চ্যারিটেবল কোচিং সেন্টার) ইত্যাদি সমাজসেবামূলক কাজ শুরু হয়। ক্রমে সেই ধরনের কাজের পরিসর বৃদ্ধি পায়। সমিতির তরফ থেকে "গদাধর শিশু বিকাশ কেন্দ্র" নামে ছোটোদের জন্য একটি অ-প্রাতিষ্ঠানিক বিদ্যালয় চালু হয়, একটি সাধারণ গ্রন্থাগার স্থাপিত হয় এবং নিয়মিত বক্তৃতা ও ধর্মালোচনার আয়োজন করা হতে থাকে।
রামকৃষ্ণ মঠ ও মিশনের হস্তে অর্পণ (২০০১)
২০০১ সালের অক্টোবর মাসে বরানগর মঠ সংরক্ষণ সমিতি হস্তান্তরিত হয় রামকৃষ্ণ মঠ ও রামকৃষ্ণ মিশন কর্তৃপক্ষের হাতে। সেই সময় বেলুড় মঠ কর্তৃপক্ষ বরানগরের স্থানীয় রামকৃষ্ণ মঠ কেন্দ্রটিকে সম্পত্তি তত্ত্বাবধানের নির্দেশ হয়। এই ঘটনার কিছুকাল পরেই একটি সভা আহূত হয়। সেই সভায় রামকৃষ্ণ মঠ ও মিশনের পরিচালন সমিতি ও অছি পরিষদ এই স্থানের ঐতিহাসিক গুরুত্বের নিরিখে মঠটিকে পুনঃপ্রতিষ্ঠার সিদ্ধান্ত নেয়। অবশেষে ২০০৪ সালের ৬ জানুয়ারি বরানগর মঠকে বেলুড় মঠের প্রাতিষ্ঠানিক শাখাকেন্দ্র বলে ঘোষণা করা হয়। স্বামী বামনানন্দ এই শাখার মঠাধ্যক্ষ নিযুক্ত হন। বরানগর মঠ পুনঃপ্রতিষ্ঠিত হয়। মঠটির উন্নয়ন ও পুনঃনির্মাণের কাজ এখনও চলছে।
এস্তোনীয় ফোকলোর আর্কাইভস (ইএফএ)
এস্তোনীয় ফোকলোর আর্কাইভস (ইএফএ) এস্তোনিয়ার কেন্দ্রীয় লোককাহিনী সংরক্ষণাগার। সংরক্ষণাগারগুলি বর্তমানে এস্তোনিয়ান সাহিত্য জাদুঘরের মহকুমা হিসাবে কাজ করে [২] তবে এটি ১৯২৭ সালে এস্তোনিয়ান জাতীয় যাদুঘরের বিভাগ হিসাবে প্রতিষ্ঠিত হয়েছিল। আর্কাইভের বর্তমান প্রধান হলেন ডঃ রিস্তো জার্ভ।
প্রতিষ্ঠিত: ২৪ সেপ্টেম্বর ১৯২৭; ৯৩ বছর পূর্বে অবস্থান: তারতু, এস্তোনিয়া সংগ্রহ আকার: পান্ডুলিপিতে ৩১ টি লোককথার সংকলন মোট প্রায় ১৫০০০০০ পৃষ্ঠা, প্রায় ৬২০০০ ফটোগ্রাফের একটি ফটো সংগ্রহ, সাউন্ড আর্কাইভ ১৮৮০০০ এরও বেশি, এবং ১৭০০ ভিডিও টেপ এবং ফিল্ম [১] অন্যান্য তথ্য পরিচালক: রিস্টো জার্ভ ওয়েবসাইট: folklore.ee/era/ava.htm
ইতিহাস
১৯২৭ সালে প্রতিষ্ঠিত, এস্তোনীয় ফোকলোর আর্কাইভ এস্তোনিয়ার কেন্দ্রীয় লোককাহিনী সংরক্ষণাগার এবং গবেষণা প্রতিষ্ঠান হয়ে ওঠে। তারতুতে অবস্থিত এই সংরক্ষণাগারের মূল উদ্দেশ্য ছিল গবেষণার সুবিধার্থে পূর্ববর্তী বিদ্যমান সমস্ত সংগ্রহগুলি একত্রিত করা, বিস্তৃত পরিসরে গবেষণা শুরু করা এবং এস্তোনিয়ায় ক্ষেত্রের কাজ সংগঠিত করা।
ভিত্তিপ্রস্তর এবং সূচনা
সংরক্ষণাগারের মূল সংগ্রহগুলি পান্ডুলিপি রিপোর্ট এবং এস্তোনীয় লোককাহিনীর বিবরণের উপর ভিত্তি করে এস্তোনিয়ান লোককাহিনী সংগ্রাহক জাকব হার্ট (১৮৩৯-১৯০৭) দ্বারা একত্রিত হয়েছিল। [৩] এস্তোনীয় লোককাহিনী এর আগে বাল্টিক জার্মানরা সাহিত্যের শখ বা অপেশাদার ভাষাগত ক্রিয়াকলাপ হিসাবে সংগ্রহ করেছিল [৫] জ্যাকব হার্ট বিভিন্ন উদ্যোগ একত্রিত করেছিলেন এবং এস্তোনিয়ায় লোকগাঁথা সংগ্রহ করতে উৎসাহিত করেছিলেন। [৬] লোককাহিনী সংগ্রহের মাধ্যমে তাদের নিজস্ব লোককথা সংগ্রহ করা এবং নিজস্ব ইতিহাস তৈরি করা জাতীয় জাগরণে সহায়তা করেছিল। [৫] জ্যাকব হার্টের কাজের ফলস্বরূপ এস্তোনিয়ার বিভিন্ন অঞ্চল থেকে গান, প্রবাদ, ধাঁধা, কিংবদন্তি, লোককাহিনী এবং অন্যান্য লোককাহিনী সম্পর্কিত ১৪৪টিরও বেশি সংগ্রাহক দ্বারা প্রেরিত ১১৪৬৯৬ পৃষ্ঠার একটি পাণ্ডুলিপি সংগৃহীত হয়। তিনি সেগুলোর কাঠামোগত পরিবর্তন এনে সংগ্রহ করা উপাদান ফর্ম্যাট এবং সংগ্রহের স্থান অনুসারে বিভিন্ন খণ্ডে সাজিয়েছেন। [৬] হার্টের মৃত্যুর পরে তাঁর সংগ্রহটি হেলসিঙ্কির ফিনিশ সাহিত্য সমিতির ভান্ডারে স্থানান্তরিত হয়েছিল, কারণ তখন এস্তোনিয়ায় এ জাতীয় সামগ্রীর জন্য সংরক্ষণের উপযুক্ত কোনও ব্যবস্থা ছিল না। ফিনিশ লোকশিল্পী কার্লে ক্রোন (১৮৬৩-১৯৩৩) ছিলেন এই পদক্ষেপের সূচনাকারী। [৩]
জে হার্টের সংগ্রহগুলি ফিরে আসার বিষয়ে আলোচনা এস্তোনিয়ায় লোককাহিনী সংরক্ষণাগার প্রতিষ্ঠার ধারণা দিয়ে ১৯২৪ সালে শুরু হয়েছিল। এস্তোনিয়ান লোকশিল্পী ওসকার লুরিটস (১৯০০-১৯৬১) এই ধারণার পিছনে যে যাদের অবদান তাদের মধ্যে অন্যতম। এস্তোনীয় সংরক্ষণাগারটি ফিনিশ সাহিত্যের সোসাইটির উদাহরণের উপর ভিত্তি করে তৈরি হয়েছিল এবং লাত্ভীয় ফোকলোরের সংরক্ষণাগার দ্বারা অনুপ্রাণিত হয়েছিল যা এই অঞ্চলে প্রথম ধরনের হিসাবে ১৯২৪ সালে প্রতিষ্ঠিত হয়েছিল। ২৪ই সেপ্টেম্বর, ১৯২৭ এস্তোনীয় ফোকলোর আর্কাইভ এস্তোনীয় জাতীয় যাদুঘরের একটি স্বাধীন মহকুমা হিসাবে গঠিত হয়েছিল এবং এর নেতৃত্বে ছিলেন ওসকার লুরিটস। সংরক্ষণাগারবিদগণ পূর্বে সংগৃহীত উপকরণগুলির প্রক্রিয়াকরণ, গবেষণার জন্য উপলব্ধ করে তোলা, এবং লোককাহিনী সংগ্রহ ও প্রকাশনা সংকলনে মনোনিবেশ করেছিলেন। [৫] আর্কাইভের সংগ্রহগুলি সোভিয়েত দখলের ১৩ বছর আগে যথেষ্ট বৃদ্ধি পেয়েছিল। পান্ডুলিপি ছাড়াও শব্দ রেকর্ডিং এবং ফটোগ্রাফের সংগ্রহও প্রতিষ্ঠিত হয়েছিল। সংগৃহীত লোককথার উপকরণগুলির ভৌগোলিক বিতরণটি বিবেচনায় নেওয়া হয়েছিল - লক্ষ্যটি ছিল পূর্বের সংগ্রহ কাজের পরিপূরক করা। সংরক্ষণাগারগুলি এস্তোনিয়ায় সংখ্যালঘু গোষ্ঠীর লোকজন এবং পাশাপাশি ফিনো-ইউগ্রিক প্রজাতির লোককাহিনী নথিভুক্ত করতে শুরু করে, যা সংগ্রহের ক্ষেত্রটি আরও প্রশস্ত করে [৭]
দ্বিতীয় বিশ্বযুদ্ধ
১৯৪০ সালে এস্তোনীয় ফোকলোর সংরক্ষণাগারকে রাজ্য সাহিত্য জাদুঘরের লোককাহিনী বিভাগে পুনর্গঠিত করা হয়েছিল। এটি নাৎসি জার্মান দখলের সময় (১৯৪১-১৯৪৪) পুনরায় সংগঠিত হয়েছিল। ফোকলোর বিভাগগুলি এর সংগ্রহগুলি নিয়ে তার্তু বিশ্ববিদ্যালয়ের অংশ হয়ে যায় এবং রাজ্য সাহিত্য জাদুঘরটি বন্ধ হয়ে যায়। আর্কাইভের পরিচালকের পদ থেকে ওসকার লরিটসকে অপসারণ করা হয়েছিল। ১৯৪৩ সালে সংগ্রহ থেকে ধ্বংস থেকে বাঁচানোর জন্য এগুলি পুরো এস্তোনিয়াতে সরিয়ে নেওয়া হয়েছিল। ১৯৪৪ সালে সোভিয়েত ইউনিয়ন আবার এস্তোনিয়া দখল করে, সুতরাং ফোকলোর বিভাগ আবার রাজ্য সাহিত্য জাদুঘরের অন্তর্ভুক্ত হয় এবং সংগ্রহগুলি তাদের পূর্বের আমানতে ফিরিয়ে আনা হয়। সংগ্রহগুলির সংশোধন ও সেন্সরশিপগুলি সোভিয়েত দখলের প্রথম অংশে (১৯৪০-১৯৪১) চালু ছিল, কিন্তু ১৯৪৫ সালের পরে সোভিয়েত দমনগুলি স্পষ্ট হয়ে ওঠার সময়কালে এটি পরিবর্তিত হয়েছিল। [৭]
সোভিয়েত দখলকালীন সময়
১৯৪৪ সালে এস্তোনিয়াকে সোভিয়েত সেনাবাহিনী দ্বারা নাৎসিদের কাছ থেকে মুক্ত করা হয়েছিল। যাইহোক, বাস্তবে এটি কেবল একজন দখলদারকে অন্য একজনের প্রতিস্থাপনের বিষয়ে ছিল। সোভিয়েতরা এস্তোনিয়াকে সোভিয়েত ইউনিয়নে অন্তর্ভুক্ত করেছিল এবং ১৯৯১ সালে ইউএসএসআর পতনের আগ পর্যন্ত এস্তোনীয় এসএসআর প্রতিষ্ঠা করে। সোভিয়েত দখল দেশের সকল স্তরের রাজনৈতিক, সামাজিক এবং সাংস্কৃতিক জীবনকে প্রভাবিত করেছিল। এস্তোনীয় ফোকলোর আর্কাইভস - সেই সময়ে নামকরণ করা হয়েছিল রাজ্য সাহিত্য জাদুঘরের ফোকলোর বিভাগ হিসাবে - এটি ব্যতিক্রম ছিল না। সোভিয়েত আদর্শের শাসনামলে কিছু উল্লেখযোগ্য পরিবর্তন ঘটেছিল। লোককাহিনীর দিকে দৃষ্টিভঙ্গি, সংগ্রহ এবং আর্কাইভ অনুশীলনের গতিশীলতা যেখানে সোভিয়েত আদর্শের সাথে মানিয়ে যায়। এছাড়াও, ১৯৪০ এর দশকের শেষদিকে কিছু আর্কাইভবিদকে দমন করা হয়েছিল।
লোককাহিনী এবং জাতীয় পরিচয় সম্পর্কে সোভিয়েতের দৃষ্টিভঙ্গি একরকমভাবে পরস্পরবিরোধী ছিল যে একদিকে এটি জাতীয়তাবাদকে দমন করেছে তবে অন্যদিকে এটি নির্দিষ্ট সোভিয়েত সমাজতান্ত্রিক প্রজাতন্ত্রের উল্লেখযোগ্য জাতীয় সংস্কৃতি সমর্থন করেছে যা প্রতিটি প্রজাতন্ত্রের জাতীয় ও সাংস্কৃতিক স্বায়ত্তশাসনের অধিকার দাবি করে। উদাহরণস্বরূপ এটি বিভিন্ন লোককথার সংখ্যক আকারে দৃশ্যমানভাবে দেখা গিয়েছিল, সরকারী শিল্পকলা এবং রাষ্ট্র প্রচারে লোক উদ্দেশ্যগুলি ঘৃণা করা, লোক ঐতিহ্য বজায় রাখা ইত্যাদিতে একসাথে যে লোককাহিনী অধ্যয়নকে সমর্থন করা হয়েছিল কেবল সেই পদ্ধতিতে যা শাসন ব্যবস্থাকে উপযুক্ত করে তুলেছিল। সাধারণত ধর্মীয় ও বিশ্বাসের মতো বিষয় বাদ দেওয়া হলেও শ্রমজীবী ​​ও নিম্ন সামাজিক স্তরের উপর জোর দেওয়া উচিত। স্টালিনবাদী যুগে সোভিয়েত লোককাহিনী ধারণার উচ্চতা ছিল। ফিনিক, স্ক্যান্ডিনেভিয়ান, জার্মানিক বা বাল্টিক প্রভাবগুলি চিত্রিত করার পরিবর্তে রাশিয়ান ঐতিহ্যের প্রভাবকে আরও জোর দেওয়া হয়েছিল। নতুন সামাজিক শৃঙ্খলা এবং সোভিয়েত নেতাদের প্রশংসা করা হয়েছিল, যখন বুর্জোয়া এস্তোনিয়ান এবং জার্মান ভূস্বামীদের পরিসংখ্যানকে ব্যঙ্গ করার অনুমতি দেওয়া হয়েছিল। বীরত্বপূর্ণ মহাকাব্যগুলির মতো সোভিয়েত বক্তৃতাগুলিকে শক্তিশালী করে এমন থিমগুলিকে ইতিহাসের একতরফা নির্মাণকে একীভূত করে প্রচার করা হয়েছিল। শ্রমজীবী ​​জনগণের দৃষ্টিভঙ্গি বা যৌথ খামারগুলিতে জীবনের চিত্রিত সামাজিক শ্রেণির সংগ্রামের মতো থিমগুলিকে শাসনব্যবস্থার প্রবর্তনকারী আধুনিক চিন্তাধারার একটি রেফারেন্স হিসাবে আরোপ করা হয়েছিল। [৫]
একসাথে নতুন সরকারের সাথে সংগ্রহের গভীর পুনর্মূল্যায়ন ঘটেছিল। উদাহরণস্বরূপ, জ্যাকব হার্টকে বুর্জোয়া গবেষক হিসাবে ঘোষণা করা হয়েছিল এবং সংরক্ষণাগারগুলির প্রতিষ্ঠাতা ওসকার লুরিটসকে মূল্যহীন হিসাবে বিবেচনা করা হত এবং নামটি সূচকগুলি থেকে মুছে ফেলা হয়েছিল এবং কোনও নতুন পণ্ডিতের রচনা ও প্রকাশনাগুলিতে তাঁর বিরল উল্লেখ নেই। বিদ্যমান সমস্ত সংগ্রহগুলি ১৯৪৫ থেকে ১৯৫২ সালের মধ্যে সেন্সর করা হয়েছিল এবং পান্ডুলিপির খণ্ড পৃষ্ঠায় পৃষ্ঠায় যাচাই করা হয়েছিল। সেন্সরশিপের পদ্ধতিগুলির মধ্যে কাটা-আউটস, কালো কালি, আঠালো এবং খণ্ডগুলি থেকে পৃষ্ঠাগুলি ছড়িয়ে দেওয়া অন্তর্ভুক্ত। এই কাজটির বেশিরভাগ অংশ লোককলাবিদরা নিজেই চালাতেন এবং সেন্সর করছিলেন লোককাহিনী বিভাগের কর্মীদের কর্ম পরিকল্পনার অংশ। কিছু খণ্ড কেন্দ্রীয় রাজ্য আর্কাইভের লোকেরা দ্বারা নিয়ন্ত্রিত ছিল এবং সেখানে সেন্সরশিপ আরও কঠোর ছিল।
সেন্সরযুক্ত বেশিরভাগ উপকরণে শৈলীর গান এবং রসিকতা রয়েছে যা সমসাময়িক সমাজকে সবচেয়ে স্পষ্টভাবে প্রতিবিম্বিত করে। ১৯৪০ এবং ১৯৫০ এর দশকে সোভিয়েত বিরোধী লোককাহিনী যা সোভিয়েত ধারণার প্রতি প্রতিকূল বা বিদ্রূপযুক্ত ছিল তা কালি দ্বারা কাটা বা আবৃত করা হয়েছিল। একইভাবে নীল রসিকতা, রাঞ্চি গান, ধাঁধা বা বাণী হিসাবে অশ্লীল লোককাহিনী সেন্সর করা হয়েছিল। এছাড়াও অনুলিপি এবং সূচকের নীতিগুলি প্রভাবশালী রাষ্ট্রীয় আদর্শ দ্বারা প্রভাবিত হয়েছিল। উদাহরণস্বরূপ, উপরে উল্লিখিত ওসকার লুরিটসকে সূচকগুলি থেকে মুছে ফেলা হয়েছিল এবং এইভাবে তার সামগ্রীগুলি খুঁজে পাওয়া খুব জটিল ছিল। শ্রেণি সংগ্রাম এবং ঐতিহাসিক ঘটনা যেমন গ্রেট প্যাট্রিয়টিক যুদ্ধের মতো বিষয়গুলি সম্পর্কে নতুন এবং বিস্তারিত সূচী তৈরি করা হয়েছিল যখন অন্যান্য বিষয়গুলি (উদাহরণস্বরূপ এস্তোনিয়ান প্রজাতন্ত্র) বাদ দেওয়া হয়েছিল। এই সূচিকাগুলি সংরক্ষণাগারগুলিতে সরকারী প্রবাহের বাইরে কিছু খুঁজে পাওয়ার সম্ভাবনাটিকে উল্লেখযোগ্যভাবে বাধা দিয়েছে ১৯৬০ এর দশকে, ‘ক্রুশ্চেভের থাও’ তথাকথিত সময়ের পরে, স্ট্যালিনিস্ট আমলের পৃথক পৃষ্ঠা এবং নথিগুলি ফোকলোর বিভাগে ফিরিয়ে দেওয়া হয়েছিল। যেহেতু স্থানীয় কেজিবি আধিকারিকরা ১৯৮০ এর দশকের শেষভাগ পর্যন্ত সংগ্রহের বিষয়বস্তু নিয়মিতভাবে পর্যবেক্ষণ করেছিলেন, তাই জটিলতা এড়াতে উপাদানটি আলাদা বাক্সে রাখা হয়েছিল। [৭]
সোভিয়েত আমলে ১০ থেকে ১৫ জন পেশাদার লোককলাবিদের সম্মিলিত ক্ষেত্র ভ্রমণের সূচনা হয়েছিল। ১৯৯০ এর দশক পর্যন্ত গ্রামীণ অঞ্চলে অভিযানগুলি মূল আগ্রহ ছিল এবং মূলত প্রত্নতাত্ত্বিক লোককাহিনীগুলিতে ছিল। তবে ধাপে ধাপে লোকশিল্পীরা সমসাময়িক বিষয়ে ফিরে আসেন। সোভিয়েত আমলের শেষ দশকে শিশুতোষ এক নতুন গবেষণার বিষয় এবং বিশেষ সংগ্রহের আরকেএম, কেপিতে পরিণত হয়েছিল। তৈরি হয়েছিল ১৯৯১ সালে সোভিয়েত ইউনিয়নের পতনের মাধ্যমে, উৎস এবং মূলগুলির প্রতি আগ্রহ বাড়ার সাথে সাথে লোকবিশ্বাসের বিষয়টি জনপ্রিয় হয়ে ওঠে। লোককাহিনী সংরক্ষণাগারগুলি এর পুরানো নামটি পুনরুদ্ধার করেছে [৫]
বর্তমান অবস্থা
১৯৯৯ সালে এস্তোনীয় লোক-কাহিনী সংরক্ষণাগারের পুনরায় স্বাধীনতা লাভ এবং প্রাতিষ্ঠানিক পুনর্গঠনের পরে, তারতু বিশ্ববিদ্যালয়ের সাহিত্য ও ফোকলোর বিভাগের সংগ্রহ এবং এস্তোনিয়ান একাডেমি অফ সায়েন্সেসের ভাষা ও সাহিত্যের তাল্লিন ইনস্টিটিউটকে এস্তোনিয়ান লোককাহিনী সংরক্ষণাগারে অন্তর্ভুক্ত করা হয়েছিল । সুতরাং, ২০০০ সালের মধ্যে, বিভিন্ন প্রতিষ্ঠানের পূর্বে অনুষ্ঠিত বৃহত্তর লোককাহিনী সংগ্রহগুলির সমস্তগুলি ফোকলোর সংরক্ষণাগারের মধ্যে কেন্দ্রীভূত করা হয়েছিল। [৩] আজ, সংরক্ষণাগারভুক্ত উপাদানগুলি মূলত লোককাহিনী অধ্যয়নের ক্ষেত্রে গবেষক এবং শিক্ষার্থীদের উদ্দেশ্যে। সংরক্ষণাগারটির কর্মচারীরা নৃবিজ্ঞানী, সাংস্কৃতিক নৃবিজ্ঞানী এবং এস্তোনিয়াতে এবং বিশ্বের অন্য কোথাও অন্যান্য শাখার গবেষকদের সহায়তা এবং পরামর্শ দিয়ে থাকেন। এই জাতীয় গবেষকরা ছাড়াও, সংরক্ষণাগারগুলির লক্ষ্যবস্তু ব্যবহারকারীর গোষ্ঠীটি এস্তোনিয়ান লোককাহিনীর প্রতি আগ্রহী প্রত্যেককেই থাকতে পারে [৩]
সংরক্ষণাগারটির কর্মীদের গবেষণার ফলাফলগুলি নিবন্ধ এবং মনোগ্রাফ হিসাবে প্রকাশিত হয়, একাডেমিক উৎস প্রকাশনাও উৎপন্ন হয়। ২০০০ সালে সোভিয়েত শাসনামলে দীর্ঘ বিরতির পরে এস্তোনীয় ফোকলোর আর্কাইভস (এস্টি রাহভালিউল আরহিভি টোমাইটোসেড) এর ক্রিয়াকলাপের সিরিজটির প্রকাশনা পুনরুদ্ধার করা হয়েছিল। আর্কাইভগুলি এস্তোনিয়ার প্যারিশ এবং রান্নাঘরের সংগীত সংগ্রহের (যেমন ভানা ক্যানেল ["ওল্ড হার্প"]) সংগ্রহ এবং মনুমেন্টা এস্তোনিয়া এন্টিকায়িত সম্পাদিত সিরিজের লোককাহিনীর একাডেমিক কাহিনী সংগ্রহ ও প্রকাশের জন্যও দায়ী। [৩]
নব্বইয়ের দশকে ডিজিটাল প্রযুক্তির বিকাশের পাশাপাশি ডিজিটাল অর্থ বিভিন্ন রেজিস্টার রাখতে, এবং পাঠ্যগুলির সাথে কাজ করতে সহায়তা করে। বিভিন্ন ডিজিটাল রেজিস্টার এবং ডাটাবেস তৈরি করা হয়েছিল, ডিজিটালাইজেশন প্রকল্প শুরু করা হয়েছিল এবং ডিজিটাল উপকরণ সংখ্যা বৃদ্ধি পেতে শুরু করেছে। একই সাথে অ্যানালগ রেজিস্টার এবং কার্ডফিলগুলির গঠন একে একে বন্ধ হয়ে যায়। তবে, ২০০০ এর দশকের শুরুতে কিছুটা বিশৃঙ্খলা সৃষ্টি হয়েছিল - কম্পিউটারগুলির সাথে কাজ করা সহজ ছিল, তবে সংরক্ষণাগারগুলিতে ডেটা পরিচালনা ও অ্যাক্সেসের জন্য কোনও সুসংগত ব্যবস্থা ছিল না। [৬]
সংরক্ষণাগার সিস্টেমের নতুন, ডিজিটাল একীকরণটি সংরক্ষণাগারগুলির দল দ্বারা আর্কাইভ তথ্য সিস্টেমে রেজিস্টার এবং কার্ডফিলগুলির কার্যকারিতা নিয়ে আসে, পরে এস্তোনিয়ান ইনফরমেশন সিস্টেম কর্তৃপক্ষের (২০১০-২০১২) আর্থিক সহায়তায় প্রচুর পরিমাণে ডিজিটাল সংগ্রহ সঞ্চয় করার জন্য ডিজিটাল সংগ্রহস্থলের ধারণাটি উপলব্ধি করা হয়েছিল। উদীয়মান ডিজিটাল সংরক্ষণাগারটিতে সংগ্রহস্থল মডিউল এবং সংরক্ষণাগার সম্পর্কিত তথ্য মডিউল রয়েছে - লোককাহিনী সংরক্ষণাগারগুলির পাশাপাশি এস্তোনীয় সাহিত্য জাদুঘরের প্রতিবেশী সংরক্ষণাগারের জন্য। [৬] ডিজিটাল বিকাশের অন্যতম পরিণতি ছিল এস্তোনীয় সাহিত্য জাদুঘরের কিভিকে নামক ফাইলের সংগ্রহস্থলের উত্থান।
তথ্যসূত্র
১."Eesti Rahvaluule Arhiiv". folklore.ee. Retrieved March 19, 2020.
২. Oras, Janika; Västrik, Ergo-Hart (2002). "Estonian Folklore Archives of the Estonian Literary Museum". The World of Music. 44 (3): 153–156.
৩. Järv, Risto (2013). "Estonian Folklore Archives" (PDF). Oral Tradition. 28 (2): 291–298. doi:10.1353/ort.2013.0022.
৪. Teadusinfosüsteem, Eesti. "CV: Risto Järv". www.etis.ee. Retrieved May 4, 2018.
৫. Saarlo, Liina (2018). "Folk and Nation in Estonian Folkloristics". Folklore Fellow's Network. 1/2018: 15–26.
৬. Järv, Risto; Sarv, Mari (2014). "From Regular Archives to Digital Archives". In Schmitt, Christoph (ed.). Corpora Ethnographica Online. Strategies to Digitize Ethnographical Collections and Their Presentation on the Internet. Waxman Verlag. pp. 49–60.
৭. Västrik, Ergo-Hart (2007). Archiving Tradition in a Changing Political Order: From Nationalism to Pan-Finno-Ugrianism in the Estonian Folklore Archives. In: Culture Archives and the State: Between Nationalism, Socialism, and the Global Market.(Working Papers of the Center for Folklore Studies, 1.) Columbus, OH: The Ohio State University, pp. 1–25. http://hdl.handle.net/1811/46903
রাচেল লয়েড
রাচেল এলিজাবেথ লয়েড (জন্ম ১৯৭৫) হচ্ছেন একজন ব্রিটিশ পাচার বিরোধী উকিল, লেখক এবং গার্লস এডুকেশনাল অ্যান্ড মেন্টরিং সার্ভিসেস এর প্রতিষ্ঠাতা। তিনি বাণিজ্যিক যৌন নিপীড়ন এবং গার্হস্থ্য পাচারের বিষয়ে তার কাজের জন্য এবং পাচারকৃত মেয়েদের "অপরাধীর বদলে ভুক্তভোগী" হিসেবে স্বীকৃতি দেওয়ার জন্য পরিচিত ছিলেন। তিনি ১৯৯৭ সালে মার্কিন যুক্তরাষ্ট্রে অভিবাসিত হন এবং গার্হস্থ্য যৌন পাচার বন্ধে কাজ শুরু করেন। প্রাথমিকভাবে তিনি শিশু এবং যুবতীদের বাণিজ্যিক যৌন নিপীড়ন মোকাবেলায় মনোনিবেশ করেন। ১৯৯৮ সালে তিনি গার্লস এডুকেশনাল অ্যান্ড মেন্টরিং সার্ভিসেস প্রতিষ্ঠা করেন। এই সংস্থাটি যুক্তরাষ্ট্রের নিউ ইয়র্কের হারলেমে অবস্থিত।
১৯৯৮ সালের মার্চ মাসে লয়েড কানাডার ব্রিটিশ কলম্বিয়ার ভিক্টোরিয়ায় অনুষ্ঠিত ইন্টারন্যাশনাল সেন্টার টু কমপ্লয়টেশন অফ চিলড্রেন কর্তৃক উপস্থাপিত যৌন নিপীড়নের প্রথম আন্তর্জাতিক শীর্ষ সম্মেলনে যোগ দেন। শীর্ষ সম্মেলনের সময় তিনি একটি ঘোষণা পত্রের খসড়া তৈরিতে সহায়তা করেন এবং সারা বিশ্বের সরকার কর্তৃক পদক্ষেপ গ্রহণের আহ্বান জানান। ২২ অক্টোবর ২০০৯ তারিখে তিনি জাতিসংঘে ঘোষণাটি উপস্থাপন করেন। পরে ১২০টি দেশ এই ঘোষণাটি অনুমোদন করে।
জীবনের প্রথমার্ধ
রাচেল লয়েড ১৯৭৫ সালে ইংল্যান্ডের ডরসেটের স্টালব্রিজে জন্মগ্রহণ করেন, যেখানে তিনি তার মা এবং সৎ বাবা দ্বারা বড় হন। তিনি পোর্টসমাউথ হাই স্কুল ফর গার্লসে বৃত্তি নিয়ে বেসরকারি বিদ্যালয়ে পড়াশোনা করেছিলেন। পোর্টসমাউথে যোগ দেওয়ার সময় তিনি বর্ণবাদী কুসংস্কার এবং কটূক্তির শিকার হয়েছিলেন, যা স্কুল প্রশাসন এবং তার সমকক্ষ দলের সদস্যরা উভয়ই প্রকাশ করেছিলেন। স্কুল ও বাড়িতে তিনি যে প্রতিক্রিয়া পেয়েছিলেন তার প্রতিক্রিয়ায় লয়েড ১৩ বছর বয়সে স্কুল ছেড়ে চলে যান।
মারি ক্লেয়ার ম্যাগাজিনে প্রকাশিত এক সাক্ষাৎকারে লয়েড বলেছিলেন, "আমি যখন আমার প্রথম কৌশল টি ঘুরিয়েছিলাম তখন আমার বয়স ছিল ১৭ বছর, আজ আমার দেখা ১২ বছর বয়সীদের তুলনায়।" যখন তার বয়স ১৭ বছর, তখন তিনি তার জীবন পরিবর্তনের প্রচেষ্টায় জার্মানিতে চলে যান। ১৯৯৪ সালে লয়েড জার্মানিতে মার্কিন বিমান বাহিনীর ঘাঁটিতে একটি সামরিক পরিবার এবং একটি গির্জার সাহায্যে পুনরুদ্ধারের পথে শুরু করেন।
নিউ ইয়র্কে জীবন
১৯৯৭ সালে লয়েড কারাবন্দী প্রাপ্তবয়স্ক নারীদের সাথে কাজ শুরু করার জন্য মার্কিন যুক্তরাষ্ট্রে অভিবাসিত হন। তিনি পতিতাবৃত্তি থেকে বেরিয়ে আসা প্রাপ্তবয়স্ক মহিলাদের পাশাপাশি রিকারস দ্বীপ এবং কাউন্টি সংশোধনাগারে কারাগারে বন্দী মহিলাদের সাথে কাজ শুরু করেন। পরে তিনি যৌন পাচার বিলুপ্ত করার প্রচেষ্টায় গার্হস্থ্য নীতি সম্বোধন শুরু করেন, প্রাথমিকভাবে শিশু এবং যুবতীদের বাণিজ্যিক যৌন নিপীড়নের উপর মনোনিবেশ করেন। তিনি ব্রঙ্কসের হান্টস পয়েন্টে রাস্তায় কাজ করা মহিলাদের কাছেও পৌঁছেছিলেন। এই সময়ে, তিনি অল্পবয়সী মহিলাদের জন্য কমিউনিটি পরিষেবার প্রয়োজনীয়তা লক্ষ্য করেছিলেন যারা হয় যৌন শোষিত হওয়ার ঝুঁকিতে ছিলেন অথবা বর্তমানে পাচার হয়ে যাচ্ছিলেন। তিনি ঐতিহ্যবাহী সরকার ভিত্তিক সমাজ সেবা সংস্থা দ্বারা উপেক্ষিত নারী এবং অল্পবয়সী মেয়েদের গুরুতর মানসিক এবং ব্যবহারিক চাহিদাকে স্বীকৃতি দিয়েছিলেন।
নিউ ইয়র্কে পৌঁছানোর পর লয়েড স্কুলে ফিরে আসেন এবং তার জেনারেল এডুকেশনাল ডেভেলপমেন্ট (বা জিইডি) পরীক্ষা দেওয়ার প্রস্তুতি হিসেবে পড়াশোনা শুরু করেন। সেখানে তিনি সফলভাবে প্রত্যয়িত হন যে তার শিক্ষাগত দক্ষতা এবং সক্ষমতা উচ্চ বিদ্যালয় পর্যায়ে একটি আমেরিকান শিক্ষা গ্রহণের সমতুল্য ছিল। এই শংসাপত্রের সাথে, তিনি কলেজে চালিয়ে যান, মেরিমাউন্ট ম্যানহাটন কলেজ থেকে মনোবিজ্ঞানে ব্যাচেলর অফ আর্টস ডিগ্রি অর্জন করেন এবং সিটি কলেজ অফ নিউ ইয়র্ক থেকে ফলিত শহুরে নৃতত্ত্বে স্নাতকোত্তর অর্জন করেন।
কিছু বেদনাদায়ক স্মৃতি সত্ত্বেও, লয়েড বলেছেন যে তিনি তার জীবনের জন্য অনুতপ্ত নন। তিনি বলেন, "স্পষ্টতই এমন কিছু অভিজ্ঞতা রয়েছে যা আমি না করতাম এবং ব্যথা পেতাম না যদি আমি অনুভব না করতাম, কিন্তু প্রতিটি অভিজ্ঞতা, প্রতিটি অশ্রু, প্রতিটি কষ্ট আমাকে এখন আমি যে কাজ করি তার জন্য সজ্জিত করেছে।" "আমি আমার উদ্দেশ্য পূরণ করছি জেনে আমি এত গভীর সন্তুষ্টি পাই যে আমার জীবন কোনও কিছুর জন্য গণনা করছে; এটি সমস্ত অতীতকে দৃষ্টিভঙ্গিতে আঘাত করে। আমার বেদনা আমার আবেগ হয়ে উঠেছে এবং আমি আমার কাজে, আমার জীবনে এবং 'আমার মেয়েরা' তাদের উদ্দেশ্য পূরণ করতে দেখে সত্যিকারের আনন্দ পাই।
উকিলের কাজ
১৯৯৮ সালে রাচেল লয়েড গার্লস এডুকেশনাল অ্যান্ড মেন্টরিং সার্ভিসেস প্রতিষ্ঠা করেন, যা মার্কিন যুক্তরাষ্ট্রে বাণিজ্যিক যৌন শিল্পের শিকার হওয়া মেয়েদের এবং অল্পবয়সী মহিলাদের সহায়তা করার জন্য কাজ করে। রাজনৈতিক ও সামাজিক ব্যবস্থার অকার্যকর সহায়তা সেবার সাথে তার সাক্ষাতের পাশাপাশি কিশোর বয়সে লয়েডের যৌন নিপীড়নের নিজস্ব অভিজ্ঞতা থেকে এই সংস্থার দৃষ্টিভঙ্গি জন্ম নিয়েছিল, যা সহিংসতা এবং নির্যাতনের শিকার অনেককে রক্ষা করার জন্য ডিজাইন করা হয়েছিল। ২০১২ সালের হিসাবে, সংস্থাটি ১২-২৪ বছর বয়সী যুবতী এবং মেয়েদের পরিষেবা প্রদানকারীদের মধ্যে অন্যতম, যারা বাণিজ্যিক যৌন নিপীড়ন এবং গার্হস্থ্য পাচারের অভিজ্ঞতা অর্জন করেছে। সংস্থাটি প্রতি বছর ১,০০০ টিরও বেশি মেয়ে এবং যুবতীদের জন্য সরাসরি পরিষেবা সরবরাহ করে। ২০১৪ সালের হিসাবে, লয়েড সংস্থার প্রধান নির্বাহী কর্মকর্তা হিসেবে দায়িত্ব পালন করেন।
বাণিজ্যিক যৌন নিপীড়ন ও পাচারের শিকার এবং বেঁচে যাওয়া ব্যক্তিদের সহায়তার জন্য লয়েডকে ২০২০ সালের নববর্ষের সম্মাননায় কম্প্যানিয়ন অফ দ্য অর্ডার অফ সেন্ট মাইকেল অ্যান্ড সেন্ট জর্জ (সিএমজি) নিযুক্ত করা হয়েছিল।
আইনি লক্ষ্য
লয়েড আইনি ঘাটতি মোকাবেলায় কাজ করে, যা সরকার এবং কমিউনিটি প্রোগ্রামের কার্যকারিতা এবং মার্কিন যুক্তরাষ্ট্র জুড়ে শহর এবং রাজ্যগুলিতে যৌন পাচারের শিকার ব্যক্তিদের কাছে পৌঁছানোর ব্যক্তি এবং সংস্থাগুলির ক্ষমতা সীমিত করে। উদাহরণ স্বরূপ, যখন ১৮ বছরের কম বয়সী মেয়েদের পতিতাবৃত্তি বা যৌন প্রকৃতির অন্যান্য অবৈধ কার্যকলাপের জন্য গ্রেপ্তার করা হয়, তখন প্রায়শই তাদের বিরুদ্ধে অভিযোগ আনা হয় এবং তাদের প্রবেশন বা কারাগারে সময় দেওয়া হয়। তারা ফৌজদারি বিচার ব্যবস্থায় প্রবেশ করে এই আইনি অনুমান নিয়ে যে তারা কিশোর অপরাধী। একই সময়ে, ২০০০ সালের ফেডারেল ট্র্যাফিকিং ভিকটিমস প্রোটেকশন অ্যাক্ট, মানব যৌন পাচারকে একটি বাণিজ্যিক যৌন ক্রিয়া হিসাবে সংজ্ঞায়িত করে যা জোর করে, জালিয়াতি বা বল প্রয়োগের দ্বারা প্ররোচিত, অথবা একজন নাবালককে জড়িত করে, অনেক রাজ্য শিশু যৌন নিপীড়নের শিকারদের অপরাধী হিসাবে গণ্য করে চলেছে। রাষ্ট্রীয় আইন প্রণয়ন করা হয়েছে যা আসলে যৌন শোষিত যুবকদের বিরুদ্ধে মামলা করাকে সমর্থন করে, বরং তাদের একটি ভয়ঙ্কর অপরাধের শিকার হিসাবে সুরক্ষা এবং সহায়তা প্রদান করে। লয়েড যখন ভুক্তভোগীদের সাথে কাজ শুরু করেন, তখন তিনি আবিষ্কার করেন যে নিউ ইয়র্ক এবং অন্যান্য অনেক রাজ্য যুক্তরাষ্ট্রীয় আইন বিরুদ্ধ আইন প্রণয়নের উপর নির্ভর করে।
যদিও মার্কিন যুক্তরাষ্ট্রে পতিতাবৃত্তিতে জড়িত শিশুদের সংখ্যা নথিভুক্ত করার জন্য ব্যাপক গবেষণার অভাব রয়েছে, বিচার বিভাগ অনুমান করে যে প্রায় ২,৯৩,০০০ আমেরিকান যুবক বর্তমানে বাণিজ্যিক যৌন নিপীড়নের শিকার হওয়ার "ঝুঁকিতে" রয়েছে। ডালাস পুলিশ চাইল্ড এক্সপ্লয়টেশন স্কোয়াডের সার্জেন্ট বায়রন ফ্যাসেট এই পরিস্থিতির একটি স্পষ্ট বিড়ম্বনার কথা উল্লেখ করেছেন। "যদি ৪৫ বছর বয়সী একজন ব্যক্তি ১৪ বছর বয়সী একটি মেয়ের সাথে যৌন সম্পর্ক স্থাপন করে এবং কোন অর্থ হাত বদল না করে, তবে তার পরামর্শ পাওয়ার সম্ভাবনা ছিল এবং বিধিবদ্ধ ধর্ষণের জন্য তার কারাগারে যাওয়ার সম্ভাবনা ছিল। যদি একই ব্যক্তি তার সাথে যৌন সম্পর্ক স্থাপনের পর টেবিলে ৮০ ডলার রেখে যায়, তাহলে সম্ভবত তাকে পতিতাবৃত্তির জন্য আটকে রাখা হবে এবং সে সম্ভবত জন হিসাবে জরিমানা নিয়ে বাড়ি যাবে।"
লয়েড এই ভুল ধারণাগুলি পরিবর্তন করার জন্য কাজ করে যা শিশুদের অপরাধী হিসাবে দেখে, মার্কিন যুক্তরাষ্ট্রে এই আইন এবং শাস্তির বিরুদ্ধে কথা বলে। তিনি ২০০৮ সালের সেফ হারবার ফর এক্সপ্লয়টেড ইয়ুথ অ্যাক্ট পাস করার জন্য নিউ ইয়র্ক স্টেটের বিধায়কদের লবিং-এ গুরুত্বপূর্ণ ভূমিকা পালন করেছিলেন। বিলটি এই শিশুদের অপরাধীর পরিবর্তে ভুক্তভোগী হিসাবে স্বীকৃতি দেয় এবং তাদের প্রয়োজনীয় সামাজিক পরিষেবা সরবরাহ করে। তিনি বলেন, "এটা এমন মেয়েদের উপকার করে যারা আইনগতভাবে যৌনতায় সম্মতি দেওয়ার মতো বয়স্ক নয়, যারা অর্থ হাত বদল না করলে বিধিবদ্ধ ধর্ষণ আইনের অধীনে সুরক্ষিত থাকবে।"
২০১০ সালের ফেব্রুয়ারি মাসে লয়েড মার্কিন যুক্তরাষ্ট্রের মানবাধিকার বিষয়ক সিনেট জুডিশিয়ারি সাবকমিটি এবং "ইন আওয়ার ওন ব্যাকইয়ার্ড: চাইল্ড পতিতাবৃত্তি এবং মার্কিন যুক্তরাষ্ট্রে যৌন পাচার" শিরোনামে আইনের শুনানির সামনে সাক্ষ্য উপস্থাপন করেন। উপকমিটির চেয়ারম্যান সিনেটর ডিক দুরবিন তার প্রারম্ভিক বিবৃতিতে শিশুদের যৌন নিপীড়ন মোকাবেলায় এবং নিউ ইয়র্ক স্টেট ফৌজদারি বিচার ব্যবস্থায় পরিবর্তনের পক্ষে লয়েডের নেতৃত্বকে স্বীকৃতি দেন। সেফ হারবার ফর এক্সপ্লয়েটেড ইয়ুথ অ্যাক্টের কথা উল্লেখ করে, যেখানে লয়েড একটি গুরুত্বপূর্ণ ভূমিকা পালন করেছিলেন, দুরবিন বলেছিলেন যে "কংগ্রেসের উচিত নিউ ইয়র্কের সূক্ষ্ম কাজ গড়ে তোলা এবং স্পষ্ট করা যে যৌন পাচারের শিকার শিশুদের অপরাধীদের মতো আচরণ করা উচিত নয়।"
সর্বজনীন শিক্ষা
ভেরি ইয়ং গার্লস ২০০৭ সালের একটি ডকুমেন্টারি চলচ্চিত্র যা গার্লস এডুকেশনাল অ্যান্ড মেন্টরিং সার্ভিসেস-এর কাজ উপস্থাপন করে। ডেভিড শিসগল পরিচালিত এই চলচ্চিত্রটি মানব পাচারের একটি উন্মোচন যা ১৩ এবং ১৪ বছর বয়সী আমেরিকান মেয়েদের অনুসরণ করে যখন তারা নিউ ইয়র্কের রাস্তায় দালালদের দ্বারা জোর করে এবং শোষিত হয়; যখন পুলিশ প্রাপ্তবয়স্ক অপরাধী হিসাবে গণ্য হচ্ছে।
চলচ্চিত্রটি ২০০৭ টরন্টো আন্তর্জাতিক চলচ্চিত্র উৎসব, ২০০৮ এডিনবরা চলচ্চিত্র উৎসব, ২০০৮ সালের বোস্টনের স্বাধীন চলচ্চিত্র উৎসব, ২০০৮ সালের সত্য/মিথ্যা চলচ্চিত্র উৎসব, ২০০৮ মিয়ামি আন্তর্জাতিক চলচ্চিত্র উৎসব, ২০০৮ জেরুজালেম চলচ্চিত্র উৎসব, ২০০৮ জ্যাকসন হোল ওয়াইল্ডলাইফ ফিল্ম ফেস্টিভ্যাল এবং ২০০৮ ইন্ডি স্পিরিট ফিল্ম ফেস্টিভ্যালে একটি অফিসিয়াল নির্বাচন ছিল। ছবিটি শোটাইম নেটওয়ার্কস দ্বারা সম্প্রচারিত এবং বিতরণ করা হয়েছে।
সানী জুবায়ের
সানী জুবায়ের (জন্ম ২ ডিসেম্বর ১৯৭৩) একজন বাংলাদেশি গায়ক, সুরকার ও সঙ্গীত পরিচালক। অনিল বাগচীর একদিন চলচ্চিত্রের সঙ্গীত পরিচালনার জন্য ২০১৫ সালে তিনি শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন।
প্রারম্ভিক জীবন
সানী ১৯৭৩ সালের ২ ডিসেম্বর পুরনো ঢাকায় জন্মগ্রহণ করেন। তার পিতার নাম মোহাম্মদ হামিদুল্লাহ ও মাতার নাম খুশিদ জাহান। তার দাদা ছিলেন কবি খান মোহাম্মদ মঈনউদ্দীন। সানী সেইন্ট গ্রেগরী উচ্চ বিদ্যালয় থেকে মাধ্যমিক ও নটর ডেম কলেজ থেকে উচ্চ মাধ্যমিক সম্পন্ন করেন। প্রথমজীবনে তিনি তাদের পারিবারিক বন্ধু গবিন্দ রবি দাশের কাছ থেকে ভারতীয় শাস্ত্রীয় সংগীতে প্রাথমিক শিক্ষা লাভ করেন।
১৯৯৩ সালে ভারতের পাতিয়ালা ঘর নামের সঙ্গীত প্রতিষ্ঠানে ভর্তি হন এবং সেখানে ওস্তাদ মাজহার আলী খান ও জাভেদ আলী খানের কাছে হিন্দুস্তানি শাস্ত্রীয় সংগীত শিক্ষা লাভ করেন। এরপর ২০০১ সালে সুইডেনের স্টকহোমের রয়েল কলেজ অব মিউজিক নামক শিক্ষাপ্রতিষ্ঠানে ভর্তি হন এবং সেখানে থেকে ২০০৬ সালে পশ্চিমা শাস্ত্রীয় সঙ্গীতের উপর স্নাতকোত্তর ডিগ্রি অর্জন করেন।
কর্মজীবন
সানী অ্যালাইয়্যান্স ফ্রাঞ্চাইজ ডি ঢাকা নামে একটি প্রতিষ্ঠানে পাঁচ বছর সঙ্গীতের উপর শিক্ষকতা করেন। ২০০৩ সালে তিনি বাংলাদেশের ষড়ঋতু ও এর প্রকৃতির পরিবর্তন নিয়ে দ্য গোল্ডেন ল্যান্ড নামে একটি অর্কেস্ট্রা অ্যালবাম প্রকাশ করেন। ২০১৫ সালে ঘাসফুল চলচ্চিত্রের মাধ্যমে তিনি চলচ্চিত্রে সঙ্গীত পরিচালনা করা শুরু করেন। এরপর, অনিল বাগচীর একদিন (২০১৫), আঁখি ও তার বন্ধুরা (২০১৭) ও কালের পুতুল (২০১৮) চলচ্চিত্রে সঙ্গীত পরিচালনা করেন। বর্তমানে তিনি রয়্যাল ইন্সটিটিউট অব মিউজিক বাংলাদেশ নামের একটি সঙ্গীত শিক্ষা প্রতিষ্ঠান পরিচালনা করছেন।
অ্যালবাম
সানীর ৮টি একক অ্যালবাম প্রকাশিত হয়েছে যার মধ্যে প্রথমটি প্রকাশিত হয় ১৯৯৮ সালে। অ্যালবামগুলো হলো, সারা, আপনা খায়াল (২০০৩), নির্জন স্বাক্ষর (২০০৩), অজস কবিতা, যুগল সন্ধি, অদ্ভুত আঁধার এক, চাঁদের সরোবরে এবং নজরুল সংগীতের অ্যালবাম কেনো মেঘেরও ছায়া (২০১২)।
লিয়ানা উলিন
প্রারম্ভিক জীবন
উলিন ১৯৫৫ সালের ২২শে মার্চ সুইডেনের স্টকহোমে জন্মগ্রহণ করেন। তার পিতা পরিচালক স্তিগ উলিন এবং মাতা অভিনেত্রী ব্রিত্তা হোমবের্গ। তিনি তার পিতামাতার তিন সন্তানের মধ্য সর্বকনিষ্ঠ। তার বড় ভাই ১৯৬০ সালে ক্যান্সারে আক্রান্ত হয়ে মারা যান। উলিন সুইডিশ ন্যাশনাল একাডেমি অব মাইম অ্যান্ড অ্যাক্টিং-এ অভিনয়ের পাঠ গ্রহণ করেন।
কর্মজীবন
উলিন দ্য আনবেয়ারেবল লাইটনেস অব বিয়িং (১৯৮৮) চলচ্চিত্রের অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৮৯ সালে তিনি এনিমি, আ লাভ স্টোরি চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এতে তিনি নাৎসি মৃত্যু ক্যাম্প থেকে বেঁচে যাওয়া এক নারীর চরিত্রে অভিনয় করেন।
উলিন তার স্বামী লাসে হালস্ত্রোমের পরিচালনায় শোকোলা (২০০০) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন। এছাড়া তিনি হালস্ত্রোমের পরিচালনায় ক্যাসানোভা (২০০৫) চলচ্চিত্রে অভিনয় করেন।
ব্যক্তিগত জীবন
১৯৭০-এর দশকের মাঝামাঝি থেকে ১৯৮০-এর দশকের শেষ নাগাদ উলিন সুয়েডীয় অভিনেতা ও তার রয়্যাল ড্রামাটিক থিয়েটারের সহকর্মী উরিয়ান রামবারির সঙ্গী ছিলেন। তাদের অগুস্ত রামবারি (জ. ১৯৮৪) নামে এক সন্তান রয়েছে। ১৯৮০-এর দশকের শেষভাগে তাদের সম্পর্কে ছেদ ঘটার পর কিছুদিন তার মিস্টার জোন্স চলচ্চিত্রের সহশিল্পী রিচার্ড গিয়ারের সাথে তার সম্পর্ক ছিল।
১৯৯২ সালে উলিন সুইডেনে পরিচালক লাসে হালস্ত্রোমের সাথে পরিচিত হন। ১৯৯৪ সালে তারা স্টকহোমের হেদভিগ এলেওনোরা গির্জায় বিবাহবন্ধনে আবদ্ধ হন। তাদের তোরা (জ. ১৯৯৫) নামে এক কন্যা রয়েছে। এই দম্পতি নিউ ইয়র্কের বেডফোর্ডে বসবাস করেন।
বহলবাড়ীয়া ইউনিয়ন
বহলবাড়ীয়া ইউনিয়ন বাংলাদেশের খুলনা বিভাগের কুষ্টিয়া জেলায় অবস্থিত মিরপুর উপজেলার অন্তর্গত একটি ইউনিয়ন। এটি ৪৬.১৭ কিমি২ (১৭.৮৩ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০৩২ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৫টি।
হায়দার পাশা মসজিদ
হায়দার পাশা মসজিদ ( Chaintár-pasa Tzamí, Haydarpaşa Camii), পূর্বে সেন্ট ক্যাথেরিনের চার্চ হচ্ছে সাইপ্রাসের উত্তর নিকোসিয়ায় অবস্থিত একটি মসজিদ‌। আয়া সোফিয়া এর পরে এটি নিকোসিয়ার সবচেয়ে গুরুত্বপূর্ণ ভবন, কারণ পূর্বে নিকোসিয়ার ফরাসি(ল্যাটিন) ক্যাথলিক গির্জা ছিলো। এটিকে হ্যারি চার্লস লুক ঐ দ্বীপের ভবনগুলোর অন্যতম সেরা ভবন হিসাবে বর্ণনা করেছেন।
ভবনটি ১৪ শতকে নির্মিত হয় তৎকালীন ফরাসি উপনিবেশ সাইপ্রাস রাজ্যে এবং তখন এটি সেন্ট ক্যাথেরিনের গির্জা হিসেবে প্রতিষ্ঠিত হয় ‌। ১৫৭০ সালে অটোমানদের দ্বারা নিকোসিয়া জয়ের পর এটি একটি মসজিদে রূপান্তরিত হয়। এটিকে ঐতিহাসিকভাবে "আগালার কামিসি" নামেও ডাকা হত যার অর্থ "প্রভুর মসজিদ" কারণ এটি তুর্কি স্থানীয় অভিজাতরা ঘন ঘন যাতায়াত করতো যারা এর আশেপাশে বসবাস করত। এটি কির্লিজাদ সড়কে অবস্থিত।
ভবনের ডানদিকে সেই জায়গা যাকে সেন্ট ক্যাথরিন বলা হয় সেখানে ১৯ শতকেও দেখা গেছে গ্রীক সাইপ্রিয়টরা প্রায়ই এসে তাদের তেলের বাতি জালিয়েছে। সামনের দরজাটি একটি সূক্ষ্ম গথিক শৈলীতে যার খিলানযুক্ত কার্নিসটি পপি-মাথায় শেষ হয়। এটির উপরে একটি ক্যাথরিন চাকাও রয়েছে।  ডানদিকে একটি মিনার রয়েছে যা আয়া সোফিয়ার পরে পুরানো শহরের সবচেয়ে উঁচু মিনার। দুটি মজবুত দরজা আছে। পশ্চিম দরজায় একটি মার্বেল কারুকাজ আছে যেখানে দুটি ড্রাগনের মাঝে তিনটি গোলাপ খচিত। দক্ষিণ দিকে আরেকটি মজবুত দরজা আছে।
বাম দিকে আছে মসজিদ সংলগ্ন একটি অর্ধ ধ্বংসপ্রাপ্ত ভবন যার মধ্যে শুধুমাত্র কয়েকটি গথিক খিলান অবশিষ্ট আছে। ডানদিকে লতাপাতার কারুকার্য খচিত একটি দরজা রয়েছে। তিনটি গথিক জানালা যার মধ্যে দুটি সরু স্তম্ভ দ্বারা বিভক্ত আলম্ব ও শীর্ষ মর্কট আকৃতির। মসজিদের বাম দিকে একই ধরনের গুচ্ছ  বর্গাকার বুরুজ রয়েছে।
অভ্যন্তরীণ চুনকাম অনেকটা ঝরে পড়েছিল যা ২০ শতকে তুলে ফেলে রং করার হয়‌। দুটি গথিক খিলান মূল খিলানটিকে সমর্থন করে যার। এপস ছয় পাঁজরে একটি গুচ্ছ কলামের উপর খিলানের মধ্যপ্রস্তর থেকে উৎস পর্যন্ত। এপস-এর উত্তরে একটি স্যাক্রিস্টি রয়েছে যার খিলানটি সূক্ষ্মভাবে খোদাই করা । এই মসজিদের ডানদিকে মিহরাব ও মিম্বার রয়েছে। এটি এখন একটি আর্ট গ্যালারি হিসাবে ব্যবহৃত এবং পূর্বে একটি বিবাহ নিবন্ধন অফিস ছিল‌।
২০১৫ আইসিসি বিশ্ব ক্রিকেট লিগ দ্বিতীয় বিভাগ
২০১৫ আইসিসি বিশ্ব ক্রিকেট লিগ দ্বিতীয় বিভাগ আন্তর্জাতিক ক্রিকেট কাউন্সিল কর্তৃক আয়োজিত ক্রিকেটের বিভাগীয় প্রতিযোগিতা। এ প্রতিযোগিতাটি আইসিসি বিশ্ব ক্রিকেট লিগের অংশবিশেষ। এছাড়াও এর মাধ্যমে ২০১৯ সালের আইসিসি ক্রিকেট বিশ্বকাপ প্রতিযোগিতার বাছাইপর্বে অংশগ্রহণের সুযোগ ঘটানো হয়। ১৭-২৪ জানুয়ারি, ২০১৫ তারিখে নামিবিয়ায় এ প্রতিযোগিতাটি অনুষ্ঠিত হয়। চূড়ান্ত খেলায় নামিবিয়াকে ৮ উইকেটে হারিয়ে নেদারল্যান্ডস দল প্রতিযোগিতার শিরোপা জয় করে।
দলসমূহ
২০১৪ সালের ক্রিকেট বিশ্বকাপ বাছাইপর্ব ও ২০১৪ সালের আইসিসি বিশ্ব ক্রিকেট লিগ তৃতীয় বিভাগের ফলাফলের উপর ভিত্তি করে এ প্রতিযোগিতায় দলগুলোর অংশগ্রহণ ঘটে।
এইমোফিলা রুফিসেপস
রুফাস-ক্রাউনড স্প্যারো, দ্বিপদ নাম এইমোফিলা রুফিসেপস হচ্ছে ছোট আকারের আমেরিকান চড়ুইপাখি। এদেরকে প্রাথমিকভাবে পাওয়া যায় দক্ষিণ পশ্চিম যুক্তরাষ্ট্র এবং মেক্সিকোর মধ্যে, দক্ষিণ থেকে ট্রান্সভার্স পর্বত এবং প্রশান্ত মহাসাগরীয় উপকূল থেকে দক্ষিণ পশ্চিম ট্রান্সভার্স রেঞ্জ। এর ১২ টি উপপ্রজাতি আছে, যদিও ১৮ টির প্রস্তাব করা হয়েছে।
শ্রেণীবিন্যাস
এদের গণ নাম এইমোফিলা এসেছে গ্রীক এইমোস এবং ফিলোস থেকে। এদের প্রজাতি নাম এসেছে লাতিন রুফাস থেকে। এদেরকে অনেক সময় রক স্প্যারো নামে ডাকা হয় কারণ এরা পাথরের ধাপে বসতে ভালোবাসে।
বর্ণনা
এদের দৈর্ঘ্য ১৩.৩ সেমি, পুরুষ পাখি স্ত্রী পাখির তুলনায় বড়। এদের ওজন ১৫-২৩ গ্রাম। এদের পিঠের পালক বাদামী এবং বুকের পালক ধূসর।  এদের ডানা খাটো এবং লেজ লম্বা।
আবাস্থল
এই চড়ুই পাখিকে উন্মুক্ত ওক গাছের জংলে এবং ঝোপঝাড়ে পাওয়া যায়। পাথুরে এলাকাতেও এদের দেখা যায়।
ফেরেদুন আব্বাসি
প্রাথমিক জীবন এবং শিক্ষা
আব্বাসি জন্মগ্রহণ করেছিলেন ইরানের কাজেরুন-এ, ১৯৫৮ সালের ১১ জুলাই। ইরানের একটি সংবাদ ওয়েবসাইট মাশরেক নিউজের মতে, তিনি পারমাণবিক পদার্থবিজ্ঞানে পিএইচডি করেছেন।
কর্মজীবন
আলী আকবর সালেহীর স্থলাভিষিক্ত হওয়ার জন্য আব্বাসিকে ১৩ ফেব্রুয়ারি ২০১১ তারিখে তৎকালীন রাষ্ট্রপতি মাহমুদ আহমাদিনেজাদ কর্তৃক  এআইইওআইয়ের প্রধান নিযুক্ত করা হয়। তাঁর আমলে এইওআই আন্তর্জাতিক পরমাণু শক্তি সংস্থা(আইএইএ) এর সাথে সহযোগিতা করতে রাজি ছিল না। প্রকৃতপক্ষে ২০১১ সালের মে মাসে ফেরিদুন আব্বাসি আইএইএর কাছ থেকে একটি চিঠি পেয়েছিলেন, যেখানে এর মহাপরিচালক ইউকিয়া আমানো ইরানের পারমাণবিক কর্মসূচির "সম্ভাব্য সামরিক মাত্রার অস্তিত্ব" সম্পর্কে সংস্থাটির উদ্বেগের কথা পুনর্ব্যক্ত করেছিলেন এবং এই বিষয়গুলি পরিষ্কার করার গুরুত্বকে জোর দিয়েছিলেন, প্রাসঙ্গিক অবস্থান, সরঞ্জাম, ডকুমেন্টেশন এবং ব্যক্তিদের কাছে তাত্ক্ষণিকভাবে প্রকাশের  জন্য অনুরোধ করেছিলেন । ২০১১ সালের জুনে আব্বাসি অস্পষ্টতভাবে জবাব দিয়েছিলেন, এতটাই যে, আইএইএ পরিচালক কেবল বিশ্বাসযোগ্য আশ্বাসের জন্য তাঁর অনুরোধটি পুনরাবৃত্তি করতে পারেন।
আব্বাসিকে ১৬ আগস্ট ২০১৩ তার পদ থেকে সরিয়ে দেওয়া হয় এবং সালেহী তার পদে স্থলাভিষিক্ত হয়।
বিতর্ক
আব্বাসিকে নিয়মিত পারমাণবিক অস্ত্র তৈরির জন্য ইরানের অভিযোগের সাথে যুক্ত করা হয়েছে, এটি অস্ত্রাইজেশন নামক একটি প্রক্রিয়া। আন্তর্জাতিক পরমাণু শক্তি সংস্থার (আইএইএ) ঘনিষ্ঠ বিশেষজ্ঞের বরাত দিয়ে একটি ইনস্টিটিউট ফর সায়েন্স অ্যান্ড ইন্টারন্যাশনাল সিকিউরিটির প্রতিবেদনে বলা হয়েছে, ইরানের কথিত শক্তিশালী সমর্থক মোহসেন ফখরিজাদেহ-মহাবাদীর নেতৃত্বে অভিযুক্ত ইরানীয় গোপন পারমাণবিক অস্ত্র কর্মসূচিতে আব্বাসি একজন মূল বিজ্ঞানী ছিলেন।এই বিশেষজ্ঞ যোগ করেছেন, আব্বাসি ব্যক্তিগতভাবে পারমাণবিক অস্ত্রের ফলন গণনা করার পাশাপাশি উচ্চ শক্তির নিউট্রন উৎস নিয়ে কাজ করার জন্য নির্দেশনা দিয়েছেন।
একই প্রতিবেদন অনুসারে, আইএইএ-র কাছে তথ্য ছিল যে আব্বাসি পদার্থবিজ্ঞান গবেষণা কেন্দ্রের অনুগামী সংগঠন ফলিত পদার্থবিজ্ঞান ইনস্টিটিউট (আইএপি) এর প্রধান ছিলেন। উভয় সংস্থা সম্ভাব্য ইরানি পারমাণবিক অস্ত্র কর্মসূচিতে বৈজ্ঞানিক কাজের জন্য অগ্রবর্তী হিসাবে কাজ করেছে।
ইউএন দ্বারা উপাধি
আব্বাসি "ইরানের পারমাণবিক বা ব্যালিস্টিক ক্ষেপণাস্ত্রের ক্রিয়াকলাপের সাথে জড়িত একজন ব্যক্তি হিসাবে ২৪ মার্চ ২০০৭ এর ইউএন সুরক্ষা কাউন্সিলের ১৭৪৫ অনুবন্ধের সংযুক্তিতে তালিকাভুক্ত হয়েছিলেন"। এই অনুবন্ধ  একটি সম্পদ জমা এবং ভ্রমণ বিজ্ঞপ্তি প্রয়োজনীয়তা আরোপ করে। আব্বাসিকে "সিনিয়র ডিফেন্স অ্যান্ড আর্মড ফোর্সেস লজিস্টিকস (এমওডিএফএল) বিজ্ঞানী হিসাবে বর্ণনা  করা হয়েছে যা ফলিত পদার্থবিজ্ঞানের ইনস্টিটিউটের  সাথে সম্পর্কযুক্ত ,মহাবদী(ইউএন কর্তৃক মনোনীতও)এর সাথে ঘনিষ্ঠভাবে কাজ করেছে।
হত্যার চেষ্টা
আব্বাসি ২০১০ সালের ২৯ নভেম্বর, তেহরানের রাস্তায় একটি হত্যার চেষ্টা থেকে কোন রকমে বেঁচে যান তবে গুরুতর আহত হন,যখন তিনি গাড়ি চালিয়ে কাজ করতে বের হয়েছিলেন  তখন একজন মোটরসাইকেল আরোহী তার গাড়ির সাথে একটি বোম সংযুক্ত করে দেয়।  একই দিন একটি পৃথক একই রকম বোমা হামলায় শহীদ বেহেস্তি বিশ্ববিদ্যালয়ে শিক্ষকতা করা ডাঃ মজিদ শাহরিয়ারি নামে আরেক বিজ্ঞানী মারা গিয়েছিলেন।